تورکیه ایله هلند آراسیندا یاشانان قالماقال‌دان سونرا بو اؤلکه‌ده دونن کئچیریلن سئچیملردن درحال سونرا گئری آددیم آتیلدی.
هلند باش ناظیری مارک روته-نین رهبرلیگی آلتینداکی آزادلیق و دئموکراسی اوچون خالق پارتیسی‌نین غلبه قازاندیغی  سئچیملرین باشا چاتماسین‌دان سونرا تورکیه ایله گرگین‌لیگه سون قویولماسی ایستیقامتینده بیانات‌لار یاییلماغا باشلادی.
هلند-ین مدافعه ناظیری لاهه-ده مطبوعاتا آچیقلاما وئره‌رک تورکیه ایله یاشانان دیپلوماتیک بحراندا داها باریشدیریجی موقع اورتایا قویولماسی‌نین واجیب‌لیگینی دیله گتیردی.
مدافعه ناظیری روته-نین سئچیملرده داها چوخ سس توپلاماق اوچون تورکیه ایله گرگین‌لیگی درینلشدیردیگی باره‌دکی ادعا‌لاری قبول ائتمه‌دی.
آنجاق آنکئت لرده تورکیه ایله هلند آراسیندا یاشانان دیپلوماتیک بحران‌دان اول روته ایله آشیری ساغچی گئرت ویلدرز-ین پارتیسی باشا-باش گئتدیگی، شنبه گونو باش وئرن بحران‌دان سونرا روته-نین سس‌لرینی آرتیردیغی آیدین اولموشدو.
سس‌لرینده آزالما اولسا دا سئچیملری 3-جو دفعه اوغورلا تاماملایان روته-نین پارتیسی‌نین 150 عضوو اولان پارلامئنتده 33 میللت وکیلی یئری قازاندیغی دقیق‌دیر.
